AĠĠORNATA (13:06): Mill-informazzjoni li għandna huwa raġel u jidher li tilef ħajtu. Membri tal-Protezzjoni Ċivili għadhom fuq il-post jipprovaw joħorġu l-vittma. AĠĠORNATA (12:36): Daqs 100 metru minn fejn waqgħet il-karozza hemm roqgħa li fiha hemm xi nies jikkampjaw. Aħna qed nitkellmu man-nies li qed jikkampjaw u qalulna li huma ma raw xejn u ma ndunawx li waqgħet il-karozza. Però kien hemm 2 persuni li milli qed nifhmu aħna wkoll kienu qed jikkampjaw. Dawn il-persuni kienu viċin l-irdum, raw il-karozza u rrapportaw lill-Pulizija. Karozza waqgħet mill-irdumijiet fl-Aħrax tal-Mellieħa. Qed jingħad li fil-karozza hemm minn tal-inqas persuna waħda. Bħalissa għaddejja ħidma ta' salvataġġ mill-membri tad-Dipartiment tal-Protezzjoni Ċivili, mit-tim mediku u mir-Rapid Intervention Unit. Iktar dettalji fil-ħin li ġej.
BIR-RITRATTI: Taqa' karozza fl-Aħrax tal-Mellieħa